  Майя Бывальцева Туннэ, 6-тӥ инвожое, Пятигорскын пенсионеръёс пӧлын компьютер многоборьея огъяросси чемпионат кутске. Отчы Удмуртиысь кык адями мынӥз: Пичи Пурга ёросысь Марина Мусихина но Ижкарысь Сергей Бисеров. Со сярысь Россиысь Пенси фондлэн элькунъя ёзэтэзлэн пресс-службаез ивортэ. Россиын та ужрад арлыдоос понна тужгес бадӟымез ИТ-ӵошатскон. Вожвылъяськонэ кунлэн 72 улосвылъёсысьтыз, озьы ик Армениысь, Белоруссиысь, Великобританиысь, Испаниысь, Словениысь, Чехиысь но Финляндиысь командаос пырисько. Чемпионатэ оглом 200-лэсь трос пыриськисьёс но куноос люкаськизы. Ӵошатсконэ пыриськисьёс быгатонлыкъёссэс ньыль турын возьматозы: PowerPoint программаен ужан, «Яндекс» утчан сӧзнэтэн ужан, Россиысь Пенси Фондлэн но Жилищно-коммунальной возёсъя кун ивортодэт сӧзнэтлэн порталъёсаз ужан. Вожвылъяськонлэн радлыказ нырысьсэ пыртэмын Пенси фондэн дасям заданиос, соос Фондлэсь 50-лэсь трос электрон сервисъёссэ но юрттӥськетъёссэ тодонэн герӟаськемын. Устооссэ киберпенсионеръёсты чемпионатэз ворсан сӥё-дано ужрадын 8-тӥ инвожое пусъёзы. Тегъёс: Мерлык Компьютеръёс Удмуртия Россия Пенсифонд пенсионеръёс Технологиос  